Návrh

K o m u n i k é

Vláda Slovenskej republiky na svojom zasadnutí prerokovala a schválila návrh zákona o tepelnej energetike a o zmene a doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov.

Návrh zákona upravuje podmienky podnikania v tepelnej energetike, vytvára podmienky pre rozvoj trhu s teplom. Návrhom zákona sa predpokladá preniesť časť kompetencií na obce, predovšetkým sa navrhuje, aby po prechodnom období (od 1. marca  2008) obce sami regulovali ceny tepla, pričom sa zachová úloha Úradu pre reguláciu sieťových odvetví v tom, že bude metodicky usmerňovať spôsob výpočtu ceny tepla.	

Návrhom zákona sa vymedzujú kompetencie orgánom štátnej správy, orgánom štátneho dozoru a orgánom samosprávy (obce a VÚC). 

Vláda Slovenskej republiky poverila predsedu vlády Slovenskej republiky predložiť predmetný návrh zákona predsedovi Národnej rady Slovenskej republiky na ďalšie ústavné prerokovanie.